Sliman mmi-s n Lḥusin, deg ubrid yereḍ ad d-tyaker, maca terwel-as, mi tewweḍ s axxam-nsen, tekcem taxibuqt-is teqqim tettru almi i d-ḍal yemma-s, Xelluǧa tefqa mi id tt-twala. Cabḥa tegzem tasa-s ɣef yemma-s, tufa-tt deg yir liḥala leyub n ddunit banen-d akk ɣef wudem-is, teqqim Ca ɣer yiri-s, teḥka-as acu yeḍran deg ugḍal-is, teḍleb seg-s smaḥ ɣef wayen akk texdem deg-s, teḥka-as ɣef Ṭawes amek id as-tesserwa lemḥan, tuɣ iberdan n diri, iberdan n leḥram ur yessufuɣen ara.